Корстин, Илона Кальювна
Ко́рстин Ило́на Ка́льювна () — российн баскетболхо, тӀелета турсло/йайн форвард. Олимпийн ловзарийн шозза совгӀатхо, дуьненан чемпионатийн шозза совгӀатхо, кхузза Европин чемпион Российн гулйина командин йукъахь. Российн спортан хьакъ долу говзанча. Евролигин кхузза чемпион тайп-тайпана кхаа командехь.

Биографи 
Йина 1980 шеран 30 майхь Ленинградехь. Бераллехь нека Ӏамо лийлира, идира, спортан гимнастике лийлира, ткъа иштта къийсамашка ихира йайн атлетике, левзира теннисех. Баскетболех ловза Илона йолайелира Петроградан кӀоштарчу 86-гӀа ишколехь. Цул тӀаьхьа цуо баскетбол Ӏамор дӀадаьхьира  Тржескал Кирин куьйгаллехь. Корстин Илоница цхьаьна Ӏемаш йара Абросимова Светлана, Степанова Мария, кхин а бевзаш болу российн баскетболхой. Илонин хьалхара профессионалан клуб хилира «Форс-Мажор» Петарбух.

ВуьрхӀитта шо долуш дӀайахара Франце, хӀунда аьлча цуьнан нанас шолгӀа маре дира, ткъа цунна автоматаца французийн гражданалла делира. Цигахь иза деша йолайелира, «Бурж» йукъахь ловза а ловзуш, цунна йукъахь йаьккхира Францин чемпионат а, Евролига а. Корстине кхайкхира Францин гулйина командехь ловза, амма 2000 шарахь цуо сацам бира, ша Российн гулйина командехь ловзур йу аьлла.

2001 шарахь Корстин WNBA драфта шолгӀачу раундехь 29-гӀа лоьмарца хаьржира «Финикс Меркурис», цигахь иза левзира Степанова Марияца. «Буржал тӀаьхьа» Корстинан таро йара Италехь карьера ян, амма тренеро Капранов Вадима тешайира иза ВБМ-СГАУ Самара йукъа йан.

2008 шеран ноябрь бутт чекхболуш ЦСКА къоьлла бахьнехь берриг къийсамашкара йукъараяла кийча йара. Корстин Илонега кхойкхура кхечу клубе. Амма карийра клубан финансаш латтор йолу керла спонсорш.

Корстин Российн гулйина командин капитан йара 2009 шеран Европин чемпионатехь. Финалехь Росси ийшира Францел. Европин чемпионат чекхйаьлча Корстина дӀахьедира, ша сагатдо российн зударийн баскетболах хин долчух, Российн хьалхейаккхарехь легионераш алсама хиларна, жимма хан йаьлча Российн гулйина командо мидалш йохург ца хиларна.

2009/10 шо чекхдаьлча Корстин «Спарта&К» Видни дехьайаларан цхьа бахьна ду, москохан бухара командин хьалха йаккхий Ӏалашонаш хӀиттор. 2009 шеран августехь дакъа лецира  «Баккхий къийсамаш» передача дӀайазйеш.

Корстина кхетийра, ша WNBA стенна ца ловзу, Америкера ловзарша новкъарло йо Российн гулйина командин къийсамашка кечйала аьлла.

2011 шеран Европин чемпионатан финалан матч чекйаьлча кхайкхийра, ша туркойн «Бешикташца» контракт йаздар. Клубера финансийн къоьлла бахьнехь 2012 шеран февралехь шо чекхдаллалц контракт дира испанин «Авенидица».

Билгалдахарш

Хьажоргаш 
 Официальный сайт Илоны Корстин
 Блог Илоны Корстин на Sports.ru
 Профайл Илоны Корстин на сайте Спарта&К

Российн баскетболхой
Баскетболан Российн гулйина командин ловзархой
2004 шеран аьхкенан Олимпийн ловзарийн борзанан совгӀатхой
2008 шеран аьхкенан Олимпийн ловзарийн борзанан совгӀатхой
Баскетболисташ 2004 шеран аьхкенан Олимпийн ловзаршкахь
Баскетболхой 2008 шеран аьхкенан Олимпийн ловзаршкахь
Баскетболхой 2012 шеран аьхкенан Олимпийн ловзаршкахь
Баскетболан Европин чемпионаш
Российн спортан хакъ долу говзанча
Российн баскетболан функционераш
Спортан телекомментаторш
ЗБК «Бурж» ловзархой
«Финикс Меркури» ловзархой
ЗБК ЦСКА Москохан ловзархой
ЗБК «Спарта&К» ловзархой
ЗБК «Бешикташ» ловзархой
БК «Авенида» ловзархой
ЗБК «Динамо» Москох ловзархой